Yvelines

Ang Yvelines usa sa mga departamento sa Pransiya.

Kasaysayan 
Ang Yvelines gimugna gikan sa kasapdang bahin sa kanhi departamento sa Seine-et-Oise niadtong Enero 1, 1968 sumala sa balaod nga gipagawas niadtong Enero 10, 1964 ug sa décret d'application (giya sa pagpahamtang sa usa ka balaod) niadtong Pebrero 26, 1965.

Pagka-1969 ang mga komyun sa Châteaufort ug Toussus-le-Noble gikan sa katapad nga departamento sa Essonne gibalhin sa Yvelines.

Heyograpiya 
Ang Yvelines kabahin sa rehiyon sa Île-de-France.  Kini gipalibotan sa mga departamento sa Val-d'Oise (amihanan), Hauts-de-Seine (sidlakan), Essonne (habagatang-sidlakan), Eure-et-Loir (habagatang-kasadpan ug Eure (kasadpan).

Ang sidlakang bahin sa departamento ug ang amihanang bahin nga misubay sa Seine kabahin sa metropolitan nga langyab sa Paris, apan ang ubang bahin rural ug nahimutang sa kakahoyan sa Rambouillet.

Gawas sa Versailles (ang prefecture) ug sa ubang mga subprefecture, ang mga importanteng dakbayan mao kining mosunod: Saint-Germain-en-Laye, Noisy le Roi, Conflans-Sainte-Honorine, Poissy, Les Mureaux, Houilles, Plaisir, Sartrouville, ug Saint-Quentin-en-Yvelines.

Duha ka mga natural nga parke ang makit-an sa Yvelines: ang sa Haute Vallée de Chevreuse ug ang Vexin Français.

Ang Yvelines ang nahimutangan sa usa sa labing nailhang dulaan og golp sa tibuok Pransiya, ang La Tuilerie-Bignon, sa komyun sa Saint-Nom-la-Bretèche.

Demograpiya 
Ang mga molupyo sa departamento gitawag nga Yvelinois.

Turismo

Mga palasyo ug kastilyo 
 Palasyo sa Versailles
 Kastilyo sa Breteuil
 Kastilyo sa Dampierre
 Kastilyo sa Maisons-Lafitte
 Kastilyo sa Rambouillet
 Kastilyo sa Saint-Germain-en-Laye
 Kastilyo sa Thoiry
 Kastilyo sa Vaux-sur-Seine

Mga museyo 
 Museyo sa mga Nasodnong Antigo (Saint-Germain-en-Laye)
 Museyo sa mga Arte sa Sapa ug Kanal (Conflans-Sainte-Honorine)
 Museyo sa Tartanilya (Versailles)
 Museyo sa mga Dulaan (Poissy)
 Museyo sa Karnero (Rambouillet)
 Museyo sa mga Panapton, Jouy (Jouy-en-Josas)
 National Barn Museum of Port-Royal (Magny-les-Hameaux)

Mga pinuy-anan sa mga pintor ug mga magsusulat 
 André Derain (Chambourcy)
 Elsa Triolet-Aragon (Saint-Arnoult-en-Yvelines)
 Émile Zola (Médan)
 Maurice Ravel (Montfort-l'Amaury)
 Ivan Tourguéniev (Bougival)
 Kastilyo sa Monte-Cristo (Port-Marly)
 Jean-Claude Richard (Saint-Nom-la-Bretèche)

Mga parke og tanaman 
 Chèvreloup Arboretum (Rocquencourt)
 Marly Estate (Marly-le-Roi)
 Vaux sur Seine Castle Garden (Vaux-sur-Seine)
 The King's Vegetable Garden (Versailles)

Politika sa Yvelines

Mga senador gikan sa Yvelines 
 About Nicolas (Unyon Sentral)
 Bellanger Jacques (Partido Sosyalista)
 Braye Dominique (UMP)
 Gournac Alain (UMP)
 Larcher Gérard (UMP)

Tan-awa usab 
 Mga kanton sa Yvelines
 Mga komyun sa Yvelines
 Mga arrondissement sa Yvelines

Mga sumpay sa gawas
  Balayan sa préfecture
  Conseil Général sa Yvelines